Ja lõpuks on see käed taskus irvitamine. Nagu sissisõdalane mägedes oled sa võitmatu, sest sind ei ahelda ükski riik ega tõde mille eest seista või mida kaitsta. Tunneta oma võimu, hammusta sellest hästi suur tükk, mälu seda kaua, naudi kõiki ta nüansse ja siis sülita välja sest sa irvitad ka tema enda üle ja selle rituaaliga oled sa nüüd saavutanud seda mida sajandite vältel ei ole suutnud saavutada saamatute demokraadite, filosoofide, revolutsionääride, poeetide,  anarhistide, kurjategijate massid, sa oled nüüd vaba.